gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl de gl gl gl gl gl de en sv fr de de gl gl gl gl gl gl gl gl gl gl gl gl gl gl es gl es gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A UE cavila noutro FMI posíbel, pero cal?
Martes, terza feira, 04 de outubro de 2022
O alcance e profundidade da reforma da institución dependerá dos consensos do cumio internacional sobre a crise financeira o próximo mes de decembro.
Os ministros de Economía e Facenda da Unión Europea (Ecofin) xúntanse este martes cun primeiro borrador na mesa sobre os asuntos a tratar no próximo cumio internacional en decembro arredor do sistema financeiro mundial. O esquema elaborado pola presidencia de quenda da UE, o goberno francés, fixa unha reunión previa dos xefes de Estado para a próxima fin de semana co obxectivo de aclarar esa proposta que a UE levará á cita de decembro.
Unha das prioridades que o documento sinala é a da reforma do Fondo Monetario Internacional (FMI). A prevención e a coordinación fronte a futuras crises e o estabelecemento dunha lexitimidade clara do escenario financeiro son algúns dos obxectivos apuntados ao respecto. Con todo, a proposta inicial nace do acordo previo do presidente francés, Nicolás Sarkozy, e o primeiro ministro británico, Gordon Brown. Segundo os criterios consensuados polos dous mandatarios, o FMI debe consolidarse como parte dun sistema de "goberno" mundial e recibir da inxección de medios necesaria para de xeito inmediato frear o contaxio da crise actual nas economías aínda pouco afectadas. Así e todo, Sarkozy e Brown de pouco máis falaron que do incremento dos fondos a manexar pola institución, unha achega adicional que segundo eles lles correspondería asumir fundamentalmente a China e ao conxunto dos principais países produtores de petróleo.
Transparencia e pluralidade de voces
Outros membros da UE pronunciáronse en favor dunha reforma onde os países emerxentes e en vías de desenvolvemento teñan maior representación. Un primeiro paso, sería a introdución de máis transparencia na elección do director da institución, unha recomendación que tamén se fai para o Banco Mundial (BM), rematando coa tradición de UE e Estados Unidos de repartírense arbitrariamente para cada un deles o liderado de FMI e BM.
Ao respecto de posíbeis cambios no FMI o goberno neerlandés foi un dos que se pronunciou con maior concreción estes días. O primeiro ministro Jan Peter Balkenende, explicaba recentemente para o Financial Times que o organismo debera dar lugar a unha Organización para Estabilidade Financeira Global (OEFG). Esta nova ferramenta na opinión de Balkenende podería recibir novas competencias e poderes de supervisión sobre os sistemas financeiros estatais. De xeito específico, suxire que a capacidade supervisora estabeleza mecanismos claros de transparencia e que se explicite en informes e indicadores que sexan feitos públicos periodicamente. De forma paralela, as xuntanzas informais actuais de ministros de finanzas, bancos centrais e institucións internacionais, pasarían a funcionar de xeito organizado baixo este OEFG.
Ucraína e Hungría botan man da caixa do FMI fronte aos paus da crise global
O FMI venderá parte das súas reservas de ouro para remontar a súa crise económica
"O FMI tivo unha intervención catastrófica na Arxentina"
Asomo de autocrítica no FMI polas políticas impostas en latinoamérica
FMI: 60 anos de viaxe a ningures
A responsabilidade de FMI e BM na pobreza mundial
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A sede do FMI en Washington
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto